**Együttműködési megállapodás az Alzheimer/ Memória Cafék működtetéséről**

Amely létrejött egyrészről a

**Nemzeti Szociálpolitikai Intézet**

Székhely: 1138 Budapest, Váci út. 191.

Adószáma:15845931-2-41

Törzskönyvi azonosító száma: 845939

Statisztikai számjele: 15845931-8412-312-01

Képviseli: Dr. Tóth Tibor főigazgató

**mint szakmai támogató, továbbiakban szakmai támogató**

másrészről a

**……………………………………………………………… Önkormányzat**

Székhely:

Adószáma:

Intézmény vezetője/képviselője:

**mint támogató, a továbbiakban Önkormányzat**

valamint az

ALZHEIMER / MEMÓRAI CAFÉT SZERVEZŐ intézmény/szervezet

…………………………………………………………………………………………………. ,

Székhely:

Adószáma:

Intézmény vezetője/képviselője:

**mint szervező, továbbiakban szervező**

együttesen felek között alulírott napon és helyen az alábbiakról:

**I. Előzmények**

1. Az Alzheimer kór és egyéb demenciák előfordulás-gyakorisága növekszik, a társadalom valamennyi tagját – közvetve, vagy közvetlenül érinti. A betegség családtagokra, a szociális és egészségügyi intézményekre - és ezen keresztül az Önkormányzatokra egyformán növekvő terheket ró. A probléma társadalmi ismertsége, elfogadottsága igen alacsony, kevés az elérhető szolgáltatás, kevés az ismeret és sok a tabu. Az Alzheimer/ Memória Café egy olyan, világszerte létező segítő, közösségi forma, amely már több helyen sikeresen működik hazánkban is. Jelen projekt keretében szakmai – módszertani támogató háttér nyújtható a már működő és a kialakítandó közösségek számára.

Felek rögzítik, hogy megismerték az Alzheimer/ Memória Café rendszer felépítését, működését, a működtetéséhez szükséges követelményrendszert, szabályozókat, készülő szakmai útmutatót.

**II. Az együttműködés tartalma**

1. Felek jelen megállapodásban rögzítik az Alzheimer/ Memória Café létrehozásával, működtetésével kapcsolatos feladatokat az alábbiak szerint:
2. Szervező vállalja, hogy
	* a jelen megállapodás aláírását követően a működési területén Alzheimer/ Memória Cafét működtet a szakmai támogató iránymutatása alapján;
	* regisztrálja a területén már működő Alzheimer/ Memória Cafét az erre a célra kialakított felületen;
	* rendszeresen közzéteszi a találkozók időpontját, témáját, melyet eljuttat a projekt által megbízott munkatársnak;
	* az Alzheimer/ Memória Cafét a jelen projekt keretében készülő szakmai útmutatóban rögzített szempontok szerint működteti;
	* tájékoztatja az Önkormányzatot a tervezett rendezvényekről, amelyekre eseti jelleggel, illetve igény szerint meghívja a település vezetőit, döntéshozóit.
3. Szakmai támogató az EFOP-1.9.4-VEKOP-16-2016-00001 „A Szociális Ágazat Módszertani és Információs rendszereinek megújítása” c. kiemelt projekt (továbbiakban: Projekt) keretében vállalja, hogy együttműködési megállapodás keretében:
	* felkészítést biztosít a helyi szükségletekhez igazodó csoportok szervezésével, módszertani segítséget nyújt a szervezőnek a meglévő Alzheimer/ Memória Cafék támogatásához, létrehozásához személyes vagy on-line konzultáció formájában a hálózati szakértőkön és az AC koordinátoron keresztül (szakmai előadások, előadók ajánlása, szervezési kérdések, stb.);
	* szakmai tájékoztató anyagokat készít, melyeket rendszeresen publikál, kérésre megküld az Önkormányzatnak és az általa kijelölt szervezetek, valamint a Szervezők képviselőinek.
	* szakmai útmutatót készít és elektronikus formában a szerződő partnerek rendelkezésre bocsátja az Alzheimer/ Memória Cafék szervezéséhez;
	* országos akciókat kezdeményez (pl. Alzheimer séta, a sétához kapcsolódó kiegészítő programok, Alzheimer/ Memória Cafék találkozója), melyekről tájékoztatót küld, és a részvételre ösztönöz;
	* online felületet (honlapot) alakít ki és üzemeltet, hogy elérhető információkat kapjanak az érdeklődők az Alzheimer/ Memória Cafék működtetésének alapelveiről, szakmai és technikai feltételeiről és ezek a lakosság széles köre számára is elérhetővé váljanak; hírt ad a projekt keretében erre a célra kialakított online felületen az Alzheimer/ Memória Cafék programjairól, az Önkormányzatok kezdeményezéséiről a témában. .
4. Az Önkormányzat az együttműködési megállapodás keretében vállalja, hogy:
	* a helyben szokásos módon tájékoztatást nyújt a lakosok számára az Alzheimer/ Memória Café szükségességéről és működéséről (szórólap, szóbeli tájékoztatás, helyi média, stb.);
	* elősegíti a településén működő AC képviselőinek részvételét az országosan kezdeményezett akciókon, programokon;
	* ösztönzi az Alzheimer/ Memória Café szervezőjét a projekt által nyújtott szolgáltatások igénybevételére;
	* az általa megbízott személy kapcsolatot tart a Projekt által kijelölt szakértővel, tájékoztatást nyújt az Önkormányzatok témában megvalósuló kezdeményezéseiről annak érdekében, hogy a projekt keretében erre a célra kialakított felületen közzétételre kerüljön.

**III. Jogok és kötelezettségek**

1. A Felek rögzítik, hogy a megállapodás teljesítése során jóhiszeműen, egymással kölcsönösen együttműködve kötelesek eljárni.
2. A megállapodást érintő valamennyi lényeges körülmény megváltozásáról haladéktalanul tájékoztatják egymást.
3. Felek szükség szerint egyeztető ülést tartanak, melyen meghatározzák az együttműködés további kereteit, javaslatokat fogalmaznak meg az Alzheimer/ Memória Cafék működtetésével, fejlesztésével kapcsolatosan.

**IV. Kapcsolattartás**

1. Felek megállapodnak, hogy a jelen együttműködési megállapodásban foglalt feladataik teljesítése és a kapcsolattartás elősegítése érdekében kapcsolattartót jelölnek ki.
2. Felek rögzítik, hogy az együttműködési megállapodás teljesítése során a kapcsolatot az alábbi személyeken keresztül tartják:

Szakmai támogató részéről kijelölt kapcsolattartó

név: Jobbágy Mária Ágnes

email: jobbagy.maria.agnes@szgyf.gov.hu; +36/20/912-0937

Önkormányzat részéről kijelölt kapcsolattartó:

név:

email:

Szervező részéről kijelölt kapcsolattartó:

név:

email:

**V. Az együttműködés hatálya**

1. Jelen megállapodás a Felek általi aláírásának napján lép hatályba azzal, hogy a szakmai útmutató szervező és támogató rendelkezésére bocsátásáig a Szervező és az Önkormányzat nem köteles a jelen megállapodás III. pontja szerinti feladatok teljesítésére.
2. Felek együttműködése a projekt hatályos támogatási szerződésében rögzített fenntartási kötelezettség végéig, azaz 2023. március 31-ig tart.
3. A megállapodás megszűnik
	1. bármely fél megszűnésével,
	2. jelen megállapodás bármelyik fél általi felmondásával.
4. A megállapodást bármelyik fél felmondhatja a másik két együttműködő partnerhez intézett írásbeli, egyoldalú, indokolás nélküli nyilatkozattal, 90 nap felmondási idővel.

**VI. Záró rendelkezések**

1. Felek megállapodnak, hogy a jelen megállapodás tartalmát és a másik félre vonatkozó információkat bizalmasan kezelik, és jogszabály eltérő rendelkezését kivéve a titoktartás körébe tartozó információkat harmadik félnek nem adják ki. E kötelezettség a Feleket a megállapodás megszűnését követően is terheli.
2. Jelen megállapodásban nem szabályozott kérdésekben a vonatkozó magyar jogszabályok hatályos rendelkezései az irányadók.
3. A Felek a jelen 4 (négy) oldalból álló megállapodást elolvasás és közös értelmezés után, mint akaratukkal mindenben megegyezőt, 5 (öt) eredeti példányban jóváhagyólag írják alá. 3 (három) példány a szakmai támogató, 1 (egy) példány az Önkormányzat és 1 (egy) példány a szervező részére kerül átadásra.

Budapest, 2021. …………(hónap)….(nap)

|  |  |  |
| --- | --- | --- |
|  ..............................................Nemzeti Szociálpolitikai Intézetszakmai támogató képviseletében |  |  ....................................................Önkormányzat képviseletében  |

|  |  |
| --- | --- |
| Jogi ellenjegyzés:Budapest, 2021. …………………… „……..”………………………………………...Szakmai ellenjegyzés:Budapest, 2021. …………………….. „……”…………………………………………. | ..................................................AZ ALZHEIMER/ MEMÓRIA CAFÉT szervezőIntézmény/szervezet képviseletében |